Прошения о страждущих недугами пьянства и наркомании   
для включения в мирную ектению  
в день Усекновения главы Иоанна Предтечи

О е́же призре́ти ми́лостивно на рабо́в Свои́х, от неду́гов пья́нства и наркома́нии душе́ю и те́лом стра́ждущих, и разреши́ти их от уз смертоно́сных страсте́й, Го́споду помо́лимся.

О е́же изба́вити стра́ждущия рабы́ Своя́ от па́губных страсте́й пья́нства и наркома́нии и соблюсти́ их во спаси́тельном стра́се и чистоте́, воздержа́нии и пра́вде, Го́споду помо́лимся.

О е́же припа́сти им к Бо́гу в покая́нии и препобеди́ти па́губныя стра́сти, да прича́стницы благ ве́чных бу́дут, Го́споду помо́лимся.

О сро́дницех их скорбя́щих, и о е́же прия́ти моли́твы их и воздыха́ния, Го́споду помо́лимся.

О изба́витися и́мже и нам от вся́кия ско́рби, гне́ва и ну́жды, Го́споду помо́лимся.

*Утверждены Священным Синодом  
Русской Православной Церкви  
15.07.2016 (журнал № 69).*